**2024m. Lietuvos pravažumo čempionatas/taurė**

**ATV ADV TR1 TR2 TR3 CT1 CT2 Klasės**

**DALYVIO PASIŽADĖJIMAS**

(EKIPAŽO NUMERIS)

Aš, žemiau patvirtindamas savo parašu, pripažįstu, kad 2024m. Lietuvos pravažumo čempionato/taurės etapai yra ekstremalus žmogaus fizinių ir psichinių galimybių išbandymas ir gali būti sužalojimų, su tuo susijusio invalidumo, ilgalaikio sveikatos darbingumo praradimo ar net mirties priežastimi bei suprantu dalyvavimo varžybose galimų pasekmių rizikos laipsnį sau ir savo privačiai nuosavybei. Aš tvirtinu, kad esu pakankamai treniruotas ir patyręs automobilio ir kitokios technikos vairuotojas, turiu galiojantį vairuotojo pažymėjimą, leidžiantį man vairuoti automobilį, ir žinau kelių eismo taisykles bei esu sveikas, ir nėra argumentuotų kvalifikuotų medicinos specialistų draudimų, draudžiančių didelį fizinį ar emocinį krūvį.

Atsisakau nuo bet kokių pretenzijų organizatoriams, susijusių su mano sveikatos, gyvybės ar turto, kurį naudosiu varžybų metu, sugadinimo ar praradimo klausimais. Aš prisiimu sau bet kokią riziką, susijusią su dalyvavimu šiose varžybose, įskaitant oro sąlygas, sugadintą inventorių, kelių būklę, vandens riziką, kontaktų su kitais dalyviais riziką bei riziką, kuri gali kilti dėl aplinkinių neapdairumo, aplaidumo bei dėl trečių asmenų veiksmų. Pasižadu pastebėjęs varžybų trasoje kliūtis, pavojingas dalyvių ar aplinkinių gyvybei, nedelsiant pranešti varžybų organizatoriams ar teisėjams, taip pat suteikti pirmąją pagalbą sužeistiems varžybų dalyviams ir iškviesti medicininę tarnybą.

Pasižadu, kad varžybų metu mano elgesys nesukels pavojaus kitų dalyvių ir organizatorių bei varžybų rajono vietinių gyventojų gyvybei, sveikatai, turtui ir nuosavybei bei gamtos aplinkai. Esu susipažinęs su varžybų nuostatais, taisyklėmis, reglamentu, trasa ir žinau, kad varžybų trasoje vyks automobilių transporto priemonių eismas ir įvertinu su tuo susijusią dalyvavimo varžybose riziką. Pasižadu laikytis eismo taisyklių ir imtis visų būtinų priemonių visų eismo, kitų varžybų dalyvių, žiūrovų sveikatos ar jų privačios nuosavybės saugumui užtikrinti. Pasižadu siekiant kuo didesnio saugumo, važiuojant visureigiu, dėvėti šalmą ir būti prisisegęs saugos diržus.

Pasižadu, esant nenumatytoms nenugalimoms aplinkybėms (force majeure), tokioms kaip žemės drebėjimas, gaisras ir pan., nutraukti dalyvavimą varžybose, kad išsaugočiau savo ar kitų varžybų dalyvių sveikatą, turtą bei gyvybę.

Patvirtinu, kad šiose varžybose dalyvauju laisva valia, neverčiamas fiziškai ar kitaip veikiamas, pasižadu laikytis varžybų reglamento nuostatų ir taisyklių bei kitų legalių organizatorių, teisėjų, medicinos personalo ir apsaugos darbuotojų reikalavimų. Žinau, kad už taisyklių ar kitų reikalavimų nesilaikymą galiu būti pašalintas iš varžybų ir diskvalifikuotas.

Šis dokumentas atleidžia nuo atsakomybės: varžybų organizatorius, teisėjus ir trasos savininkus; oficialius asmenis, aptarnaujančias tarnybas ir bet kokius asmenis, susijusius su varžybų organizavimu; kelių priežiūros tarnybas, jei patirta žala susijusi su kelio būkle varžybų metu; LASF, jos narius; taip pat visų aukščiau išvardintų asmenų agentūrų ar organizacijų pavaduojančius asmenis; kitus dalyvius, komandas ir sportinių automobilių savininkus.

Aš pasirašydamas šį dokumentą tvirtinu, kad esu vyresnis (-ė) nei 18 metų, kad perskaičiau šį dokumentą, suprantu jį, pritariu jo turiniui ir pasižadu jį vykdyti.

**GDPR Sutikimas**

Pagal Bendrąjį duomenų apsaugos reglamentą (BDAR) (ES) 2016/679, sutinku, kad mano asmens duomenys būtų renkami, naudojami ir tvarkomi varžybų organizatorių, siekiant organizuoti ir valdyti 2024m. Lietuvos pravažumo čempionatą/taurę, įskaitant, bet neapsiribojant, registracija, komunikacija, saugumu ir teisinių reikalavimų laikymusi. Suprantu, kad mano asmens duomenys gali būti dalijami su trečiosiomis šalimis, dalyvaujančiomis varžybų organizavime. Pripažįstu, kad turiu teisę susipažinti su savo asmens duomenimis, juos taisyti ar ištrinti, taip pat apriboti ar prieštarauti jų tvarkymui bei teisę į duomenų perkeliamumą, išskyrus atvejus, kai tokie prašymai nesuderinami su teisėtais organizatorių interesais ar teisės aktais. Taip pat turiu teisę bet kada atšaukti savo sutikimą, nepažeidžiant duomenų tvarkymo teisėtumo, pagrįsto sutikimu prieš jo atšaukimą. Tačiau suprantu, kad sutikimo atšaukimas gali lemti mano diskvalifikavimą ir pašalinimą iš varžybų.

**Nepilnamečiams (Jaunesniems nei 18 Metų)**

Jei dalyvis yra nepilnametis, šį pasižadėjimą turi pasirašyti dalyvis ir abu tėvai ar globėjai el. parašu, arba su notaro patvirtinimu, ir išsiųsti organizatoriui iš anksto.

**Dalyvis:**

* Vardas Pavardė: ...................................................
* Gimimo data: ...................................................
* Parašas: ...................................................
* Data: ...................................................

**Tėvas/Globėjas 1:**

* Vardas Pavardė: ...................................................
* Parašas: ...................................................
* Data: ...................................................

**Tėvas/Globėjas 2:**

* Vardas Pavardė: ...................................................
* Parašas: ...................................................
* Data: ...................................................

**Notaro Patvirtinimas (jei taikoma):**

* Vardas Pavardė: ...................................................
* Parašas: ...................................................
* Data: ...................................................

Šis dokumentas, pasirašytas visų šalių, turi būti išsiųstas varžybų organizatoriui adresu: sauliauspaslaugos@gmail.com prieš varžybas.